Aaf ana Fiastnvasammlung z Ingelheim am 31. Dezemba 1105 hot Heinrich IV. aaf massivn Druck vo de Fiastn aaf den Thron vazichtn miassn. Am 5. Januar 1106 is Heinrich V. in Mainz vo de Fiastn zum Kini gwejt worn. Erzbischof Ruthard vo Mainz hot eahm de Reichsinsignien ibareicht. Mit eahnana Ibatrogung is de voie Legitimität vo da Herrschoftsibanahm duach Heinrich V. bei Lebzeitn vom Vata garantiert worn.